Nafarroako Parlamentuko Mahaiak, 2018ko urtarrilaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako gaurkotasun handiko galdera, Hezkuntza Departamentuaren deialdietako eta lanpostu-kontratazioetako aukera berdintasunaren bermeari eta segurtasun juridikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko urtarrilaren 22an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen José Javier Esparza Abaurrea jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak erantzun diezaion:

Gobernuak nola bermatuko ditu aukera berdintasuna eta segurtasun juridikoa Hezkuntza Departamentuaren deialdietan eta lanpostu-kontratazioetan?

Iruñean, 2018ko urtarrilaren 22an

Foru parlamentaria: José Javier Esparza Abaurrea